CELEX: C2006/190/21
Language: fi
Date: 2006-08-12 00:00:00
Title: Asia C-266/06 P: Valitus, jonka Degussa AG on tehnyt 17.6.2006 yhteisöjen ensimmäisen oikeusasteen tuomioistuimen (kolmannen jaoston) asiassa T-279/02, Degussa AG v. Euroopan yhteisöjen komissio, 5.4.2006 antamasta tuomiosta

12.8.2006   
            
            
               FI
            
            
               Euroopan unionin virallinen lehti
            
            
               C 190/12
            
         Valitus, jonka Degussa AG on tehnyt 17.6.2006 yhteisöjen ensimmäisen oikeusasteen tuomioistuimen (kolmannen jaoston) asiassa T-279/02, Degussa AG v. Euroopan yhteisöjen komissio, 5.4.2006 antamasta tuomiosta
   (Asia C-266/06 P)
   (2006/C 190/21)
   Oikeudenkäyntikieli: saksa
   Asianosaiset
   
      Valittaja: Degussa AG (edustajinaan asianajajat: R. Bechtold, M. Karl, C. Steinle).
   
      Muut osapuolet: Euroopan yhteisöjen komissio, Euroopan unionin neuvosto.
   Vaatimukset
   
               1.
            
            
               Ensimmäisen oikeusasteen tuomioistuimen (kolmannen jaoston) 5.4.2006 antama tuomio (asia T-279/02) (1) on kumottava siltä osin kuin se on valittajalle vastainen
            
         
               2.
            
            
               Komission 2.7.2002 tekemä päätös (asia C.37.519 — Metioniini) kumotaan valittajia koskevin osin
               Toissijaisesti tämän päätöksen 3 artiklassa valittajalle määrätty sakko kumotaan tai sitä alennetaan
            
         
               3.
            
            
               toissijaisesti 2 kohdassa esitetyn vaatimuksen osalta, asia palautetaan ensimmäisen oikeusasteen tuomioistuimeen yhteisöjen tuomioistuimen tuomioon sisältyvän oikeudellisen harkinnan mukaisen ratkaisun tekemistä varten
            
         
               4.
            
            
               Joka tapauksessa komissio on velvoitettava korvaamaan valittajalle ensimmäisen oikeusasteen tuomioistuimessa ja yhteisöjen tuomioistuimessa aiheutuneet ja aiheutuvat oikeudenkäyntikulut.
            
         Oikeudelliset perusteet ja pääasialliset perustelut
   Valittaja esittää seuraavaa:
   
               —
            
            
               Ensinnäkin ensimmäisen oikeusasteen tuomioistuin ei ole tuntenut epätäsmällisen lain kiellon periaatteesta (nulla poena sine lege certa) sanktionormien osalta seuraavia vaatimuksia ja on — tämän seurauksena — katsonut virheellisesti, ettei asetuksen N:o. 17 15 artiklan 2 kohta ole lainvastainen.
            
         
               —
            
            
               Toiseksi ensimmäisen oikeusasteen tuomioistuin on ottanut vääristyneellä tavalla tosiseikat huomioon rikkomuksen kestoa arvioidessaan ja loukannut syyttömyysolettaman periaatetta (in dubio pro reo) sekä oikeudenmukaisen menettelyn periaatetta.
            
         
               —
            
            
               Kolmanneksi ensimmäisen oikeusasteen tuomioistuin on loukannut suhteellisuusperiaatetta sellaisena kuin se ilmentyy rangaistuksen oikeasuhteellisuuden periaatteena, siten, että se on vahvistanut siitä huolimatta, että rikkomisesta ei pitkälti seurannut vaikutuksia metioniinin hinnan suhteen, sakon perusmäärän 30 miljoonaksi euroksi. Samalla ensimmäisen oikeusasteen tuomioistuin on rikkonut ristiriitaisella perustelullaan perusteluvelvollisuuttaan.
            
         
               —
            
            
               Neljänneksi ensimmäisen oikeusasteen tuomioistuin ei ole vähentänyt sakon korotusta, jonka on määrä varmistaa riittävä ehkäisevä vaikutus, valittajan ja Aventisin välillä olevan kokoeron mukaisesti ja loukannut tällä yhdenvertaisen kohtelun periaatetta.
            
         
      (1)  EYVL C 131, s. 37.